CELEX: 62011CA0471
Language: da
Date: 2012-09-06 00:00:00
Title: Sag C-471/11: Domstolens dom (Sjette Afdeling) af 6. september 2012 — Cido Grupa SIA mod Valsts ieņēmumu dienests (anmodning om præjudiciel afgørelse fra Augstākās Tiesas Senāts — Letland) (Nye medlemsstaters tiltrædelse — overgangsforanstaltninger — landbrugsprodukter — sukker — forordning (EF) nr. 60/2004 — sats og grundlag for afgiften på overskudslagre)

27.10.2012   
            
            
               DA
            
            
               Den Europæiske Unions Tidende
            
            
               C 331/11
            
         
      Domstolens dom (Sjette Afdeling) af 6. september 2012 — Cido Grupa SIA mod Valsts ieņēmumu dienests (anmodning om præjudiciel afgørelse fra Augstākās Tiesas Senāts — Letland)
      (Sag C-471/11) (1)
      
      (Nye medlemsstaters tiltrædelse - overgangsforanstaltninger - landbrugsprodukter - sukker - forordning (EF) nr. 60/2004 - sats og grundlag for afgiften på overskudslagre)
      (2012/C 331/16)
      Processprog: lettisk
      
         Den forelæggende ret
      
      Augstākās Tiesas Senāts
      
         Parter i hovedsagen
      
      
         Sagsøger: Cido Grupa SIA
      
         Sagsøgt: Valsts ieņēmumu dienests
      
         Sagens genstand
      
      Anmodning om præjudiciel afgørelse — Augstākās tiesas Senāts — fortolkning af artikel 4, punkt 1, og artikel 6, stk. 3, i Kommissionens forordning (EF) nr. 60/2004 af 14. januar 2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (EUT L 9, s. 8) — beregning af importafgiften på de overskudslagre af sukker, som de erhvervsdrivende ligger inde med — begrebet »den pågældende mængde« og »det pågældende produkt« med hensyn til sukkersirup
      
         Konklusion
      
      Artikel 6, stk. 3, tredje afsnit, i Kommissionens forordning (EF) nr. 60/2004 af 14. januar 2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, som ændret ved Kommissionens forordning (EF) nr. 1667/2005 af 13. oktober 2005, skal fortolkes således, at grundlaget for afgiften på et overskudslager af sukkersirup (KN-kode 2106 90 59) er den mængde hvidt sukker (KN-kode 1701 99 10), som faktisk findes i dette produkt, og at satsen herfor er den, der er fastsat som importafgift på hvidt sukker forhøjet med 1,21 EUR/100 kg.
      
         (1)  EUT C 331 af 12.11.2011.